В нощта на 3 срещу 4 септември 1826 година Пушкин получава нареждане да се яви незабавно в Москва пред наскоро коронясания император Николай I. На 8 септември той получава аудиенция на четири очи с царя, в резултат на което поетът е освободен от заточението и му е гарантирана независимост от обичайната цензура. Въпреки това той остава привързан към Михайловское – още месец след края на заточението си Пушкин се връща там за няколко месеца, а и през следващите години често посещава имението.

Директива 2001/29/EO на информационното общество съдържа единствено възможност, но не и задължение за държавите членки да транспонират свободата на панорама. В чл. 5 „Изключения и ограничения“, т. 3 от „Инфосоц“ Директивата:

Той произлиза от семейство на занаятчия, който го поверява на Dositheos, митрополита на Трапезунд, който го завежда в Константинопол, където следва от 1416 г. при Игнаций Кортасмен (епископ на Силистра) и Георгий Хрисоцок. През 1423 г. той става монах и избира името Висарион в чест на египетския анахорет Бесарион Велики. През 1426 г. той става дякон, през 1431 г. е ръкоположен за свещеник.

Уилям Нелсън Фентън (15 декември, 1908 - 17 юни, 2005) е американски учен и писател, известен с обширните си изследвания върху ирокезката история и култура. Започва проучванията си с ирокезите през 30-те години на миналия век и публикува няколко значителни труда през следващите десетилетия. Последната му работа е публикувана през 2002 г. В карирерата си Фентън е заемал постовете директор на Щатския музей Ню Йорк и професор по антропология в Щатския университет Ню Йорк.

В западната част на общината, от юг на север, покрай селата Полско Косово, Стърмен и Ботров и общинския център град Бяла, на протежение от около 27 km протича част от долното течение на река Янтра. Десният бряг на реката е стръмен, а левият широк и полегат, зает от обширни обработваеми земи. В източната част, през селата Дряновец и Копривец преминава част от средното течение на река Баниски Лом (ляв приток на Черни Лом, лява съставяща на Русенски Лом). Нейната долина до село Копривец е дълбока спрямо околния терен, но много широка. След селото и по-нататък в община Две могили долината ѝ придобива каньоновиден характер. В нея отдясно при село Копривец се влива най-големият ѝ приток – река Каяджик, цялото течение на която е в пределите на община Бяла.

Срещата в Мраката се провежда непосредствено след Велбъждската битка в едноименната местност на Радомирското поле в крепостта над село Извор. В нея със сигурност вземат участие сръбският крал Стефан Дечански, неговият син Стефан Душан и българските боляри Белаур и Иван Александър, а вероятно и други боляри и велможи (властели), макар че няма данни за тяхно непосредствено вмешателство в провелите се преговори с последвалите ги решения.